VS002587
Datum: 2004-12-21T01:00:00.000+01:00
datum_sodbe_i_stopnje: 2011-08-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe hrbtenice in reber in njihove posledice - poškodbe skočnega sklepa in stopala in njihove posledice - poškodbe kože in njihove posledice
fischer: hudi primeri
odskodnina: 57.000 EUR (končni znesek dosojene odškodnine je bil ustrezno znižan za izplačano akontacijo odškodnine)
opombe: II Ips 2/2013 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Gasilec.

## Škodni dogodek

Eksplozija lesnega prahu ob gašenju požara v silosu, zaradi katere je padel 3 metre globoko.

## Poškodba

Utesnitveni zlom telesa petega prsnega vretenca, zdrobitveni sklepni spodnjega dela desne golenice, zlom desne mečnice, zdrobitveni zlom leve petnice, površinske opekline obraza in vratu v 3% kože. Hude poškodbe mehkih tkiv. Zdravljenje je trajalo 5 let.

## Telesne bolečine

25.000 EUR Stalne hude telesne bolečine - kumulativno 3 do 4 mesece; srednje hude telesne bolečine - kumulativno 1 leto, občasno pa še vedno, predvsem ob fizičnih obremenitvah; lahke telesne bolečine - ves preostali čas zdravljenja, ob spremembah vremena pa še vedno.

#### Hospitalizacija

Kumulativno 7 mesecev hospitalizacije in 13 operacij v splošni ali prevodni anesteziji.

#### Rehabilitacija

Rehabilitacije na Inštitutu za rehabilitacijo invalidov, številne fizioterapije v zdravstvenem domu in zdravilišču. Številni pregledi pri osebnem zdravniku in specialistih.

#### Nevšečnosti med zdravljenjem

Vezanost na posteljo v začetku zdravljenja, odvisnost od tuje pomoči, številna RTG slikanja, CT (2x), tomografija, UZ, transfuzija, imobilizacija v mavcu na začetku zdravljenja, nato uporaba ortopedskih pripomočkov - negovalna postelja, prostostoječi trapez, invalidski voziček, bergle, tritočkovna ortoza. Previjanje ran, odstranjevanje šivov, jemanje krvi za preiskave, infuzije, stalni urinski kateter, jemanje antibiotikov, analgetikov, zdravila za zaščito želodčne sluznice, antitrombotično zdravilo, pomirjeval, antihistaminika, diuretika, odvajala, različnih mazil. Pomoč pri oblačenju po odpustu - več mesecev.

## Strah

4.000 EUR Zelo hud primarni strah - ob dogodku, prevozu s kraja nesreče, po prvi operaciji, ko so se začele pojavljati komplikacije na petnici; prve mesece je potreboval pomoč psihologinje. Sekundarni strah za izid zdravljenja - ker ima kronično vnetje podpetnice, mu je bila med zdravljenjem predlagana celo amputacija goleni.

## Zmanjšanje življenjske aktivnosti

25.000 EUR 70% telesna okvara. ZŽA zmanjšane za 60%. Ima anatomske, funkcionalne in kozmetske posledice: lažja zavrtost in nekoliko boleča gibljivost prsne hrbtenice, obeh kolkov in desnega gležnja in stopala (slednjih za 3/4), levega gležnja in stopala (za 1/2); skoraj popolna zavrtost gibljivosti prstov na levem stopalu, šepajoča hoja. Zaradi okvare bo trajno potreboval prilagojeno obutev. Ne more dalj časa hoditi, stati, sedeti, težko hodi po neravnem terenu, strmini, stopnicah, ne more teči, počepniti, dvigovati in prenašati težkih bremen. Oviran je pri vsakdanjih opravilih - oblačenju, vožnji z avtomobilom, delom okoli hiše. Prostovoljne dejavnosti gasilca ne more več opravljati, ne more hoditi v hribe. Duševno trpi, zato ima slab spanec, moraste sanje, občasno jemlje pomirjevala.

#### Opis invalidnosti

invalid III. kategorije

## Skaženost

3.000 EUR Uporablja ortopedsko obutev z dvignjenim stopalom, levi del noge je močno odebeljen, prečna brazgotina z odprto rano vzdolž gležnja do goleni. Brazgotina je vidna, drugače obarvana. Brazgotine ima tudi na notranjem delu goleni, na desnem stegnu od kolika do kolena, na spodnjem delu trebuha. Vse brazgotine je mogoče skriti z oblačili. Hoja je vidno spremenjena.

---

OZ člen 179